Type 92 (motorvognsett)

Type 92 er en togtype bestående av dieselmotorvogner og styrevogner. 

Type 92 gikk ut av trafikk den 14/8-2024 og brukes ikke lenger på den norske jernbanen annet enn som reservetog, dette skyldes ombygging og oppgradering med strøm på Meråkerbanen mellom Lundamo og Steinkjer 

Et 92-togsett består av to vogner. Faste togsett-kombinasjoner er 01 + 51 osv. til 10 + 60, 11 + 81 osv., og 15 + 91. Inntil fire togsett, åtte vogner, kan kobles sammen og kjøres i fellesstyring. Fire (nr. 11–14) av de femten settene var opprinnelig utstyrt med godsrom og ett (nr. 15) med både gods- og postrom. Ved modernisering ble gods- og postrommene fjernet og erstattet av vanlig innredning med sitteplasser.

Type 92 mangler en del av bekvemmelighetene, som for eksempel matautomater, som finnes på den nyere type 93 som brukes på lengre strekninger.

Ett av settene (nr. 14) ble ødelagt i Åsta-ulykken 4. januar 2000 da 19 mennesker omkom. Neste til utrangering var 92-06 i august 2021, etter kollisjon med en traktor ved Os noen måneder tidligere. Etter dette er 92-04 utrangert etter en planovergangsulykke ved Støren i 2022 og 92-03 i 2023 pga. generelt dårlig tilstand.

92-settene gikk i 2005 og 2006 i gjennom en større oppgradering. De fikk da nye seter og nye farger utvendig.

Togsettene ble inntil 76-settene kom fra 2021 brukt på strekningene Hamar–Trondheim S (Rørosbanen), Lundamo–Steinkjer og Heimdal–Storlien, men skulle etter Norske Togs plan utfases i 2021, i takt med innfasingen av Type 76. 

Det viste seg at det fortsatt vart behov for å bruke noen av dem. Pr. 22. desember 2023 var følgende sju togsett fortsatt i trafikk: 02, 05/56, 07, 08, 10, 11 og 12. Disse var å se på Meråker- og Rørosbanen samt som reserve på Trønderbanen. Kort tid etter dette ble det utrangert enda flere, og bare 02, 08, 11 og 12 ble beholdt. Siste tur i trafikk var togene 1305 og 1306 Trondheim-Storlien 14.08.2024 med 92-02. Deretter ble togsettene reservetog. 

På bakgrunn av Russlands invasjon av Ukraina i 2022 ble det i mars 2023 kjent at Norge ville donere fire type 92 togsett til Ukraina. Togsettene 01, 05/56, 09 og 15 ble valgt ut til formålet. Disse ble overlevert til det ukrainske, statlige jernbaneselskapet Ukrzaliznytsia den 24. februar 2024.

Interne forskjeller
Noen 92-sett er mulig å skille fra hverandre på særegne detaljer:
92.01-settet. BM 92.01 og BS 92.51 har individnummeret plassert nærmere sentrum på fronten. De øvrig har nummer over høyre frontlys. (Dette gjelder kun etter 2004 da settene ble omlakkert).
92.02-settet. BM 92.02 har kun to vinduer som kan åpnes på hver side. De øvrige motorvognene har fire.
92.06-settet. BS 92.56 har et rødt sidespeil på venstre side. De andre styrevognene har sort.
92.09-settet. BS 92.59 har siden det fikk nye farger hatt sort merking på siden i stedet for hvit. Gjelder begge sidene.
92.13-settet. I en periode fra høsten 2002 frem til ca. 2004 hadde både BM 92.13 og BFS 92.83 merking for Nabotåget.
92.15-settet. Har bare ett wc, de andre har to. I en periode fra høsten 2002 frem til ca. 2005 hadde både BM 92.15 og BDFS 92.91 merking for Nabotåget.
alt=92-54 og 92-04 ved Rotvoll.|miniatyr|92-sett i Trønderbanen-tog ved Rotvoll.|venstre

 Referanser 

 Eksterne lenker 
 Type 92  – NJK Materielldatabasen
 Type 92 – Jernbane.net

92
Kategori:Norske tog